CELEX: 32019D2113
Language: el
Date: 2019-12-09 00:00:00
Title: Απόφαση (ΚΕΠΠΑ) 2019/2113 του Συμβουλίου της 9ης Δεκεμβρίου 2019 για την τροποποίηση της απόφασης (ΚΕΠΠΑ) 2016/2356 προς υποστήριξη των δράσεων της SEESAC για τον αφοπλισμό και τον έλεγχο των όπλων στη Νοτιοανατολική Ευρώπη στο πλαίσιο της στρατηγικής της ΕΕ για την καταπολέμηση της παράνομης συσσώρευσης και διακίνησης SALW και των πυρομαχικών τους

10.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 318/161
               
            
         ΑΠΟΦΑΣΗ (ΚΕΠΠΑ) 2019/2113 ΤΟΥ ΣΥΜΒΟΥΛΙΟΥ
         της 9ης Δεκεμβρίου 2019
         για την τροποποίηση της απόφασης (ΚΕΠΠΑ) 2016/2356 προς υποστήριξη των δράσεων της SEESAC για τον αφοπλισμό και τον έλεγχο των όπλων στη Νοτιοανατολική Ευρώπη στο πλαίσιο της στρατηγικής της ΕΕ για την καταπολέμηση της παράνομης συσσώρευσης και διακίνησης SALW και των πυρομαχικών τους
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 31 παράγραφος 1,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 19 Δεκεμβρίου 2016, το Συμβούλιο εξέδωσε την απόφαση (ΚΕΠΠΑ) 2016/2356 (1).
                  
               
                     (2)
                  
                  
                     Η απόφαση 2013/2016/ΚΕΠΠΑ προβλέπει περίοδο εφαρμογής 36 μηνών για τις δραστηριότητες που προβλέπονται στο άρθρο 1 αυτής από την ημερομηνία σύναψης της χρηματοδοτικής συμφωνίας που αναφέρεται στο άρθρο 3 παράγραφος 3.
                  
               
                     (3)
                  
                  
                     Στις 13 Νοεμβρίου 2019, το Πρόγραμμα Ανάπτυξης των Ηνωμένων Εθνών (UNDP), ενεργώντας για λογαριασμό της Υπηρεσίας Διεκπεραίωσης της Νοτιοανατολικής και της Ανατολικής Ευρώπης για τον έλεγχο των φορητών όπλων και του φορητού οπλισμού (SEESAC), ζήτησε την άδεια της Ένωσης να παρατείνει την περίοδο εφαρμογής της απόφασης (ΚΕΠΠΑ) 2016/2356 κατά πέντε μήνες.
                  
               
                     (4)
                  
                  
                     Η ζητούμενη τροποποίηση της απόφασης (ΚΕΠΠΑ) 2016/2356 αφορά το άρθρο 5 παράγραφος 2, καθώς και το τμήμα 6 του παραρτήματος της εν λόγω απόφασης όπου θα πρέπει να τροποποιηθεί η αναφορά στη διάρκεια του έργου.
                  
               
                     (5)
                  
                  
                     Η συνέχιση των δραστηριοτήτων που αναφέρονται στο άρθρο 1 της απόφασης (ΚΕΠΠΑ) 2016/2356, όπως μνημονεύεται συγκεκριμένα στο αίτημα του UNDP για λογαριασμό της SEESAC στις 13 Νοεμβρίου 2019, θα μπορούσε να πραγματοποιηθεί χωρίς καμία επίπτωση ως προς τους πόρους.
                  
               
                     (6)
                  
                  
                     Ως εκ τούτου, η απόφαση (ΚΕΠΠΑ) 2016/2356 θα πρέπει να τροποποιηθεί ώστε να καταστεί δυνατή η συνέχιση της εφαρμογής των δραστηριοτήτων που αναφέρονται στο άρθρο 1 της εν λόγω απόφασης, με την ανάλογη παράταση της διάρκειάς της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2016/2356 τροποποιείται ως εξής:
            
                        1)
                     
                     
                        το άρθρο 5 παράγραφος 2 αντικαθίσταται από το ακόλουθο κείμενο:
                        
                           «2.   Η παρούσα απόφαση λήγει 41 μήνες μετά την ημερομηνία σύναψης της προβλεπόμενης στο άρθρο 3 παράγραφος 3 συμφωνίας ή, αν δεν έχει συναφθεί συμφωνία εντός της περιόδου αυτής, έξι μήνες μετά την ημερομηνία έναρξης ισχύος της.»
                        
                     
                  
                        2)
                     
                     
                        Το κείμενο του τμήματος 6 του παραρτήματος αντικαθίσταται από το ακόλουθο κείμενο:
                        
                                    «6.
                                 
                                 
                                    Διάρκεια
                                    Βάσει της πρότερης εμπειρίας από την εφαρμογή της απόφασης 2010/179/ΚΕΠΠΑ του Συμβουλίου και λαμβανομένων υπόψη της περιφερειακής διάστασης του έργου, του αριθμού των δικαιούχων και του αριθμού και της περιπλοκότητας των σχεδιαζόμενων δραστηριοτήτων, το χρονικό περιθώριο για την υλοποίηση του έργου είναι 41 μήνες.».
                                 
                              
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 9 Δεκεμβρίου 2019.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Απόφαση (ΚΕΠΠΑ) 2016/2356 του Συμβουλίου, της 19ης Δεκεμβρίου 2016, προς υποστήριξη των δράσεων της SEESAC για τον αφοπλισμό και τον έλεγχο των όπλων στη Νοτιοανατολική Ευρώπη στο πλαίσιο της στρατηγικής της ΕΕ για την καταπολέμηση της παράνομης συσσώρευσης και διακίνησης SALW και των πυρομαχικών τους (ΕΕ L 348 της 21.12.2016, σ. 60).